കീൽ-ബിൽഡ് ടൂക്കൻ

ടൂക്കൻ പക്ഷികുടുംബത്തിലെ ഒരു സ്പീഷീസാണ് **കീൽ ബിൽഡ് ടൂക്കൻ (റാംഫസ്റ്റോസ് സൾഫറാറ്റസ്)**. റെയിൻബോ ബിൽഡ് ടൂക്കൻ, സൾഫർ ബ്രെസ്റ്റഡ് ടൂക്കൻ എന്നെല്ലാം ഇവ അറിയപ്പെടുന്നു. സെൻട്രൽ അമേരിക്ക, ദക്ഷിണ മെക്സിക്കോ, സൗത്ത് അമേരിക്കയുടെ വടക്കുപടിഞ്ഞാറൻ ഭാഗങ്ങൾ എന്നിവിടങ്ങളിൽ കീൽ ബിൽഡ് ടൂക്കൻ കാണപ്പെടുന്നു. ട്രോപ്പിക്കൽ വനങ്ങളാണ് ഇവയുടെ ആവാസകേന്ദ്രം. ബെലീസിന്റെ ദേശീയപക്ഷിയാണ് കീൽ ബിൽഡ് ടൂക്കൻ.

പഴങ്ങൾ, വിത്തുകൾ, പ്രാണികൾ, അകശേരുക്കൾ, പല്ലികൾ, പാമ്പുകൾ, ചെറിയ പക്ഷികൾ, അവയുടെ മുട്ടകൾ തുടങ്ങി എന്തും ഭക്ഷിക്കുന്ന മിശ്രഭുക്കുകളാണ് ഇവ. വർണ്ണാഭമായ ശരീരമാണ് ഇവയുടേത്. അതിനാൽ തന്നെ ചിലർ ഇതിനെ കൂട്ടിലിട്ട് വളാർത്താറുണ്ട്.

## വിവരണം
നീളമേറിയ കൊക്കുൾപ്പെടെ 42 മുതൽ 55 സെന്റിമീറ്റർ നീളം കീൽ ബിൽഡ് ടൂക്കന് ഉണ്ടാവാറുണ്ട്. 19 മുതൽ 21 സെന്റിമീറ്ററാണ് ചിറകുകളുടെ നീളം. 380 മുതൽ 500 ഗ്രാം വരെ തൂക്കവും സാധാരണയായി കാണപ്പെടുന്നു.

12 മുതൽ 15 സെന്റിമീറ്റർ വലുപ്പമുള്ള കൊക്ക് (ബിൽ) മൊത്തം ശരീരനീളത്തിന്റെ മൂന്നിലൊന്ന് വരും. കൊക്കിന്റെ അറ്റം ചുവപ്പുനിറവും പാർശ്വങ്ങൾ ഓറഞ്ചും ഭൂരിഭാഗം പച്ചനിറത്തിലുമാണ് കാണപ്പെടുന്നത്. ശരീരത്തെ അപേക്ഷിച്ച് കൊക്കുകൾ വലുതും ഭാരിച്ചതുമാണെന്ന് തോന്നാമെങ്കിലും, പൊള്ളയും മൃദുവുമായ അസ്ഥിക്ക് മുകളിൽ കെരാറ്റിൻ ആവരണം ചെയ്യപ്പെട്ടതാണ്. അതിനാൽ വളരെ കുറഞ്ഞ ഭാരമാണ് ഈ കൊക്കുകൾക്കുള്ളത്. കൊക്കിലൂടെയുള്ള രക്തക്കുഴലുകൾ വഴി ശരീരോഷ്മാവ് ക്രമപ്പെടുത്താനും കൊക്കിന്റെ നിറം സഹായിക്കുന്നതായി കരുതപ്പെടുന്നു.

ശരീരത്തിലെ പ്രധാന തൂവലുകൾ ആണുള്ളത്. കഴുത്തും മാറിടവും മഞ്ഞനിറത്തിലാണുള്ളത്. ചുവന്ന നിറത്തിലുള്ള ഒരു ബോർഡർ മാറിടത്തിലെ മഞ്ഞയെയും കറുപ്പ് ഭാഗത്തെയും വേർതിരിക്കുന്നു. വാലിനടിയിൽ ചുവപ്പ് നിറത്തിൽ തൂവലുകളുണ്ട്. വർഷത്തിലൊരിക്കൽ ഇവ തൂവൽ പൊഴിച്ചുകളയാറുണ്ട്.

പിസിഫോർമിസ് വംശത്തിലെ പക്ഷികളെയെല്ലാം പോലെത്തന്നെ കീൽ ബിൽഡ് ടൂക്കനുകൾക്കും കാലിൽ നാല് വിരലുകൾ ഉണ്ട്. ഇവയിൽ രണ്ടെണ്ണം മുന്നോട്ടും ബാക്കി പിന്നോട്ടുമായി നിലകൊള്ളുന്നു. മരക്കൊമ്പുകളിൽ താമസിക്കാനും മറ്റു ശിഖിരങ്ങളിലേക്ക് ചാടാനുമൊക്കെ ഈ വിരലുകൾ സഹായകമാണ്.

ആൺപക്ഷിയും പെൺപക്ഷിയും രൂപത്തിൽ സമാനമാണെങ്കിലും വലുപ്പത്തിൽ വ്യത്യാസപ്പെട്ടിരിക്കുന്നു. 

## വർഗ്ഗീകരണവും സിസ്റ്റമാറ്റിക്സും

### സബ്‌സ്പീഷീസ്
റാംഫസ്റ്റോസ് സൾഫറാറ്റസ് സൾഫറാറ്റസ്, റാംഫസ്റ്റോസ് സൾഫറാറ്റസ് ബ്രെവിക്കാരിനാറ്റസ് എന്നിങ്ങനെ ഇവയുടെ രണ്ട് സബ്‌സ്പീഷീസുകൾ അംഗീകരിക്കപ്പെട്ടിരിക്കുന്നു.  

## ജീവിതരീതി
തെക്കൻ മെക്സിക്കോ മുതൽ വെനസ്വേല, കൊളംബിയ വരെ കീൽ-ബിൽഡ് ടൂക്കൻ കാണപ്പെടുന്നു. ഇവ ദേശീയ പക്ഷിയായുള്ള ബെലീസും ഇതിൽ ഉൾപ്പെടുന്നു. 1900 മീറ്റർ നിരപ്പ് വരെയുള്ള കാടുകളിൽ മുതൽ താഴ്ന്ന നിരപ്പുള്ള മഴക്കാടുകൾ വരെ ഇവയുടെ സാന്നിദ്ധ്യം കാണപ്പെടുന്നുണ്ട്. 

മരപ്പൊത്തുകളിൽ കൂട്ടമായി താമസിക്കുന്ന ഇവ സമീപത്തെ തോട്ടങ്ങളിലും വനങ്ങളിലുമെല്ലാം ഭക്ഷണം അന്വേഷിച്ച് എത്താറുണ്ട്.

മറ്റ് പല ടൂക്കനുകളെയും പോലെ സാമൂഹിക ജീവികളായ കീൽ-ബിൽഡ് ടൂക്കനുകൾ വളരെ അപൂർവ്വമായി മാത്രമേ ഒറ്റയ്ക്ക് കാണപ്പെടുന്നുള്ളൂ. താഴ്ന്ന നിരപ്പുള്ള മഴക്കാടുകളിലൂടെ ഏകദേശം ആറ് മുതൽ പന്ത്രണ്ട് വരെ ടൂക്കനുകളുടെ സംഘമായാണ് സഞ്ചാരം. പതിയെ താഴ്ന്നുപറക്കാനേ ഇവക്ക് സാധിക്കൂ. ആറു മുതൽ പത്തുവരെ പ്രാവശ്യം വേഗത്തിൽ ചിറകടിക്കുകയും, തുടർന്ന് കൊക്ക് മുന്നോട്ട് നീട്ടിപ്പിടിച്ച് ഗ്ലൈഡ് ചെയ്യുകയുമാണ് രീതി. ഹൃസ്വമായ ദൂരം മാത്രമാണ്  ഇവയുടെ സഞ്ചാരം.

സംഘം ചേർന്നാണ് ഇവയുടേ താമസവും സഞ്ചാരവുമെല്ലാം. ഒരു മരപ്പൊത്തിൽ തന്നെ അഞ്ചോ ആറോ ടൂക്കനുകൾ താമസിക്കുന്നു. ശരീരം ഒതുക്കി ക്രമീകരിച്ചാണ് ഇത് സാധിക്കുന്നത്. അതുവഴി ശരീരോഷ്മാവ് ക്രമീകരിക്കാനും ഇവർക്ക് സാധിക്കും.  ഈ കൂടുകൾ പൊതുവെ 3 മീറ്റർ മുതൽ 27 മീറ്റർ വരെ ഉയരങ്ങളിൽ കാണപ്പെടുന്നു. ഈ പൊത്തുകളുടെ അടിഭാഗം പഴക്കുരു കൊണ്ട് നിറഞ്ഞിരിക്കാറുമുണ്ട്.

## അവലംബം

വർഗ്ഗം:കൊളംബിയയിലെ പക്ഷികൾ
വർഗ്ഗം:പനാമയിലെ പക്ഷികൾ
വർഗ്ഗം:മെക്സിക്കോയിലെ പക്ഷികൾ
വർഗ്ഗം:മധ്യ അമേരിക്കയിലെ പക്ഷികൾ
വർഗ്ഗം:Articles with hAudio microformats
വർഗ്ഗം:Pages with unreviewed translations